Diari Oficial de la Generalitat Valenciana


Sumari del DOGV 8789, del 15-04-2020 (2020/2887)

RESOLUCIÓ de 8 d'abril de 2020, de la Direcció General d'Agricultura, Ramaderia i Pesca, per la qual s'autoritza el canvi de cultiu d'un establiment d'aqüicultura marina (amb número de registre 12) en terrenys de domini públic maritimoterrestre enfront del terme municipal de la Vila Joiosa, sense augment de producció.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8789

Data del DOGV
:   15-04-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/2887


Data del document
:   08-04-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * aqüicultura

RESOLUCIÓ de 8 d'abril de 2020, de la Direcció General d'Agricultura, Ramaderia i Pesca, per la qual s'autoritza el canvi de cultiu d'un establiment d'aqüicultura marina (amb número de registre 12) en terrenys de domini públic maritimoterrestre enfront del terme municipal de la Vila Joiosa, sense augment de producció. [2020/2887]  
  
Vista la Resolució de 23 de novembre de 1999, de la Direcció General de Pesca i Comercialització Agrària, per la qual es va autoritzar a Gramamed, SL, la instal·lació d'un establiment de piscicultura marina quedant registrada amb el número 012 per al cultiu de preengorde i engreixament d'orada (Sparus sp.) i llobarro (Dicentrarchus labrax).  
Vista la Resolució de la Direcció General de Pesca i Comercialització Agrària de 8 de novembre de 2002 per la qual es va autoritzar a Gramamed, SL, l'ampliació de l'establiment i augment de producció a 1.800 t distribuïdes en 1.000 t d'orada, i 800 t de llobarro.  
Vista la Resolució de 15 de febrer de 2006, de la Direcció General de Pesca i Alimentació per la qual es modifica la resolució de 8 de novembre de 2002, de la Direcció General de Pesca i comercialització agrària en el qual s'autoritza, sense canvi de la capacitat màxima de producció, la producció de 700 tones d'orada, 700 tones de llobarro i 400 tones de corbina.  
Vista la Resolució de 12 de setembre de 2012, de la secretària autonòmica d'Agricultura, Pesca, Alimentació i Aigua, per la qual s'autoritza la modificació de les instal·lacions sense augment de producció. El conjunt de la instal·lació constarà de 30 gàbies de 25 metres de diàmetre, mantenint-se la capacitat màxima de producció, sense que es modifique la superfície d'ocupació de domini públic maritimoterrestre.  
  
Vista la Resolució de 4 de juny de 2013, de la Direcció General d'Empreses Agroalimentàries i Pesca, per la qual s'autoritza el canvi de titularitat de l'establiment d'aqüicultura amb número de registre 12 a favor de Niordseas, SLU (CIF U18606232).  
Vista la Resolució de 26 de juny de 2017, de la Direcció General d'Agricultura, Ramaderia i Pesca per la qual s'autoritza a Niordseas, SL, l'ampliació de 280.000 m² de la concessió d'ocupació de 224.000 m² de domini públic maritimoterrestre. La capacitat màxima de producció s'incrementa fins a 1.050 t d'orada, 1.050 t de llobarro i 1400 t de corbina.  
Vista la Resolució de 28 d'agost de 2019, de la Direcció General d'Agricultura, Ramaderia i Pesca, per la qual s'autoritza el canvi de cultiu de l'establiment d'aqüicultura marina, amb número de registre 12, introduint el cultiu de letxa (Seriola dumerili), amb la següent distribució de producció per espècies: 775 tones d'orada, 775 tones de llobarro, 1400 tones de corbina i 550 tones de letxa. Producció total autoritzada de 3.500 tones anuals.  
Vista la sol·licitud presentada el 25.02.2020 per Rubén Tahíche Lacomba Sobrino, en nom i representació de Niordseas, SLU, en la qual sol·licita autorització per a la modificació de la instal·lació consistent en la modificació de les capacitats de producció de les espècies autoritzades sense augment de la producció total autoritzada i sense necessitat de realitzar modificacions en les instal·lacions d'acord amb la memòria tècnica presentada.  
Vistos els correus electrònics evacuats per l'Àrea de Gestió Integrada de DPMT de la Direcció General de la Costa i la Mar del Ministeri per a la Transició Ecològica i el Repte Demogràfic i pel Servei Provincial de Costes d'Alacant, el 10 de març de 2020.  
Vist l'informe de la Subdirecció d'Avaluació d'Impacte ambiental de data 23 de març de 2020.  
Vista la proposta del 26 de març de 2020 de la directora Territorial de la Conselleria d'Agricultura, Desenvolupament Rural, Emergència Climàtica i Transició Ecològica d'Alacant.  
De conformitat amb el que s'estableix en l'article 26 de la Llei 5/2017, de 10 de febrer, de la Generalitat, de pesca marítima i aqüicultura de la Comunitat Valenciana, aquesta Direcció General d'Agricultura, Ramaderia i Pesca resol:  
  
Primer  
Autoritzar el canvi de cultiu en l'establiment número 12 del registre d'establiments d'aqüicultura, sense variar la producció màxima autoritzada i sense modificació de les instal·lacions existents.  
  
Segon  
La capacitat màxima de producció amb aquesta modificació serà de 200 tones d'orada, 50 tones de llobarro, 3.200 tones de corbina i 50 tones de letxa anuals.  
  
Tercer  
La producció es durà a terme d'acord amb el que s'estableix en la memòria tècnica subscrita per Eduardo Soler Torres, doctor en Ciències Biològiques.  
  
Quart  
Les vendes s'hauran de realitzar a través d'un centre de primera venda autoritzat. Durant el transport del producte del lloc d'engreixament a l'establiment de primera venda, els productes hauran d'anar acompanyats de la documentació reglamentària.  
  
Cinqué  
La present autorització tindrà vigència mentre no es produïsca paralització de l'activitat sense causa justificada segons el parer dels serveis tècnics de la Conselleria d'Agricultura, Desenvolupament Rural, Emergència Climàtica i Transició Ecològica o l'extinció de l'autorització d'ocupació del domini públic de làmina d'aigua.  
  
Sisé  
S'haurà de notificar a la direcció territorial de la Conselleria d'Agricultura, Desenvolupament Rural, Emergència Climàtica i Transició Ecològica d'Alacant, en un termini de tres mesos, les modificacions referents a:  
1. Els canvis de titularitat.  
2. El cessament de l'activitat.  
3. Les ajudes públiques concedides a l'establiment, amb indicació de la finalitat.  
4. Els canvis de domicili o raó social i del codi d'identificació fiscal.  
  
  
Seté  
L'incompliment de les prescripcions o condicions ací establides se sancionarà administrativament de conformitat amb la Llei 5/2017, de 10 de febrer, de la Generalitat Valenciana, de pesca marítima i aqüicultura de la Comunitat Valenciana.  
  
La present resolució no posa fi a la via administrativa, i contra aquesta podrà interposar-se un recurs d'alçada davant del secretari autonòmic d'Agricultura i Desenvolupament Rural en el termini d'un mes comptat des de l'endemà de la notificació de la present resolució, de conformitat amb el que es disposa en els articles 121 i 122 la Llei 39/2015, d'1 d'octubre, del procediment administratiu comú de les administracions públiques.  
  
València, 8 d'abril de 2020.- El director general d'Agricultura, Ramaderia i Pesca: Rogelio Llanes Ribas.